Håkon Odding

**Johan Håkon Martin Odding Eilertsen** (1900–1984) var en norsk lærer, forsikringsmann og medlem av Rinnanbanden under andre verdenskrig. Han ble kjent for sitt virke som lensmann i Nord-Rana under den tyske okkupasjonen, samt for sin rolle som forræder mot det norske folk. Etter krigen ble han dømt til livsvarig tvangsarbeid for sine handlinger. I tillegg utga han slektsboken *Slektsrøtter i Gildeskål* i 1981.

## Tidlig liv og utdanning
Håkon Odding ble født 13. mars 1900 i Skjelvik, Gildeskål, og døpt i Gildeskål kirke samme år. Han deltok tidlig i fiskeriet, men etter en lungesykdom som gjorde slutt på fiskerkarrieren, valgte han å utdanne seg. Han studerte blant annet ved Vefsn folkehøgskule og Norges Kristelige Ungdomsforbunds Sekretærskole. Han jobbet som lærer i flere skoler i Nordland, før han skiftet karriereretning mot forsikring.

## Navnebytte og yrkeskarriere
I 1927 tok han slektsnavnet Odding, etter å ha fått bevilling til dette fra Justisdepartementet. Han arbeidet som forsikringsinspektør i Norske Liv fra 1925 til 1927, og senere som distriktssjef for selskapet i Møre og Trøndelag fram til 1939. Han grunnla også sitt eget assuransebyrå og drev med egen næringsvirksomhet både i Trondheim og Oslo. Hans firma var Odding & Co A/S og A/S Odding Trygdebyrå. Odding var kjent for sitt arbeid innen ortopedisk utstyr gjennom sitt firma Eos Ortopedi, som hjalp mange sykehus og pasienter over hele landet.

## Under andre verdenskrig
Odding meldte seg inn i Nasjonal Samling (NS) i 1940 og ble året etter sekretær for Den norske legions utskrivingskontor i Trondheim. Han var også krets- og fylkespropagandaleder for NS, medlem av Rikshirden, og støttemedlem av Germanske SS Norge. I juli 1942 ble han konstituert som lensmann i Nord-Rana, Som lensmann deltok han i Gestapo-razzia i Mo i mars 1943 og i avhørene etter Ildgruben-Affæren, hvor to tyskere ble skutt. 40 nordmenn ble arrestert, hvor 25 ble sendt til sachsenhausen, Odding visste å bruke sin makt, men han gikk over streken etter en alvorlig forbrytelse mot en mindreårig pike. Han fikk sparken som lensmann og ekskludert fra Nasjonal samling

Odding fikk senere oppdrag fra Rinnanbanden og SD (Sicherheitsdienst) i Trondheim. Hans samarbeid med Rinnan førte til arrestasjon av flere nordmenn under tyske aksjoner, hvorav flere ble sendt til konsentrasjonsleirer. Under rettssaken etter krigen ble Odding dømt for ulovlig frihetsberøvelse, brutalitet under avhør og samarbeid med Gestapo.

## Rettsoppgjør og soning
Håkon Odding ble dømt til livsvarig tvangsarbeid ved Hålogaland lagmannsrett 19. mars 1947 for sine forbrytelser under krigen. Han begynte soningen i 1954 og ble løslatt fra Botsfengselet i 1957. Odding forsøkte flere ganger å få saken sin gjenopptatt uten å lykkes.

## Liv etter krigen
Etter å ha sonet ferdig, returnerte Odding til næringslivet og drev blant annet med salg av ortopedisk utstyr gjennom firmaet sitt. I 1981 utga han boken *Slektsrøtter i Gildeskål*, en slektsbok som fikk rosende omtale i *[[Nordlandsposten]]*, selv om Odding måtte forkorte verket grunnet sykdom.

Odding var gift flere ganger, og hadde barn fra sine ulike ekteskap. Hans sønn Egil Odding ble også dømt til åtte års fengsel for landssvik, men studerte senere medisin i Sveits og drev praksis som indremedisiner i Oslo.

Håkon Odding døde 29. mai 1984 i Oslo.

## Referanser